作者：利登
词牌/韵律：过秦楼

paragraphs: 眉黛山分，靥朱星合，郁郁夜堂初见。
芙蓉寄隐，豆蔻传香，便许翠鬟偷剪。
迎夜易羞，欲晨先怯，风流楚楚未惯。
正流苏帐掩，绿玉屏深，红香自暖。
谁信道、媚月难留，惊云易散，从此三桥路远。
巢燕春归，剪花词在，难寄红题一片。
料想伊家，如今羞傍琴窗，慵题花院。
但碧桃影下，应对流红自叹。